stanford-oval/wikipedia huggingface dataset:
Vianetsintä
Vianpaikannuksen eri näkökulmia

Usein keskustelu vianpaikannuksesta, sekä koulutus formaalin vianpaikannuksen menetelmistä on sovellusalakohtaista. 
Vika saattaa usein liittyä muutoksiin, tai monen asian samanaikaisuuteen. Siksi vianpaikannus vaatii kriittistä ajattelua. 
Yleensä kannattaa etsiä ratkaisua aluksi todennäköisimmästä lähteestä.
Vianpaikantaja voisi etsiä vikaa vaihtamalla komponentteja systemaattisesti yksi kerrallaan, mutta tämä periaate ilman olettamuksia vian syistä johtaa usein liian työlääseen ratkaisuun.
Sen sijaan tehokas vianpaikannus alkaa selkeällä tilannearviolla oletetusta käyttäytymisestä ja havaituista oireista.
Vianpaikantaja muodostaa hypoteeseja syistä ja suorittaa testejä ja väliarvioita edetessään tietämyksensä tai tarkistuslistan mukaan. Testit voivat aluksi kohdistua helpoimpiin syihin ja sitten esimerkiksi haarukointiperiaatteella perättäin olevien riippuvuuksien selvittämiseen: otetaan näyte keskeltä ja jos sieltä löytyi virheellinen tulos alun ja puolivälin keskeltä seuraava näyte jne.
Yksinkertaisimpia järjestelmiä voidaan kuvata riippuvuuksien mukaisina puina tai listoina niiden komponenttien tai alijärjestelmien mukaan. Monimutkaisemissa järjestelmissä on sen sijaan myös kiertäviä riippuvuuksia ja takaisinkytkentöjä. Sellaisia järjestelmiä ei siten voida haarukoimalla varmistaa.
Usein vianpaikannus kannattaa aloittaa tutusta tilasta, kuten tietokoneen kylmäkäynnistys (boot). Kognitiivinen kävelyselvennä on hyvä toinen menetelmä tai dokumenttien tutkiminen.
Vianetsintä voidaan kuvata systemaattisen tarkastuslistan muodossa, vianetsintäproseduurina, vuokaaviona tai taulukkona, johon on koottu ongelman aiheuttaja. Vianpaikannuksen menetelmien kehittäminen etukäteen mahdollistaa tehokkaan eliminoinnin ja töiden organisoinnin. Vianpaikannusmenetelmät voidaan viedä tietokoneelle mm. taulukkomuodossa.
Oireiden tuottaminen uudelleen näkyvilleselvennä

Eräs vianpaikannuksen ydinajatuksia on tuottaa ongelma uudelleen näkyvilleselvennä, jotta vika voitaisiin eristää ja ratkaista. Usein se vaatii paljonkin resursseja saada oire halutulla tavalla esille.
Kun oire on saatu esille, voidaan käyttää systemaattisia menetelmiä syyn tai syiden eristämiseksi. Päättelyn avulla yleensä päästään korjaamaan vika tai korvaamaan vialliset komponentit ehjillä.
Epäsäännölliset oireet

Vaikeimpia vianpaikannustilanteita ovat ne, joissa oireet esiintyvät vain silloin tällöin eli satunnaisesti. Esimerkiksi elektroniikassa komponentit saattavat ajoittain lämmitä liikaa, jolloin vianpaikannuksessa kannattaa käyttää kuumennusta tai jäähdytystä tarpeen mukaan.
Tietokoneohjelmissa kriittiset ajoitukset aiheuttavat usein ajoittaisia oireita, joita on vaikea tuottaa halutulla tavalla esille.
Ajoittaisen vian eli häiriön määrittely: 
Steven Littin mukaan
Ajoittainen vika on vika, joka esiintyy epäsäännöllisesti tai epäloogisesti.
Joskus vianpaikantajien on käytettävä tilastollisia menetelmiä tai erityiskeinoja lisätäkseen oireen esiintymisen todennäköisyyttä tai voidakseen ratkaista mikä olisi lopullinen paikannustapa. Vaikka vika näyttää joskus kokonaan kadonneen, ei siltikään ole varmuutta, että lopullinen aiheuttaja olisi löytynyt ja ongelma olisi poistunut.
Monikertaisten ongelmien tapaukset

Sellaiset tapaukset, joissa vain yksi komponentti tai osa on pettänyt, ja joissa oireet voidaan tuottaa esille riittävän hyvin, ovat suhteellisen helppoja ratkaista.
Jos virheitä onkin useita, saattaa tuloksena syntyä useita erilaisia ongelmia. Tämä tulee usein esille vikasietoisissa järjestelmissä tai järjestelmissä, joissa on sisäänrakennettua varmistuslogiikkaa. Piirteet, joissa varmistuksia lisätään, saattavat myös pettää. Jos ongelmia on useita, saattaa koko järjestelmä lakata toimimasta varmistuksista riippumatta.
Yksinkertaisimmissakin järjestelmissä saattaa olla useampia kuin yksi vika. Joskus väärän komponentin korvaaminen viallisella komponentilla aiheuttaa vain lisää vikoja, vaikka entisiä pitäisikin saada vähemmäksi.
Usein vika liittyy likaantumiseen tai epävireisyydestäselvennä. Silloin vianpaikannuksessa tarvittaisiinkin säätö- tai viritystoimintoja viallisen komponentin korjaamisen sijasta.
Aiheesta muualla

Litt: Ajoittaisen vian määrittely (englanniksi)
Vossia cuspidata

| Vossia cuspidata |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Panicoideae
Suku::  Virtahevonheinät Vossia
Laji::  cuspidata
Kaksiosainen nimi
 Vossia cuspidata  (Roxb.) Griff. 
Synonyymit
 Ischaemum cuspidatum Roxb.  Vossia procera Wall. & Griff. 
Katso myös
   Vossia cuspidata Wikispeciesissä   Vossia cuspidata Commonsissa 
Infobox OKNimi-testi OKIUCN-testi OK: 
Vossia cuspidata on heinäkasvilaji, jota kasvaa luontaisena eteläisessä Afrikassa. Laji on virtahevonheinien (Vossia) suvun ainoa.
Vossia cuspidata on monivuotinen heinälaji, joka kasvaa vesistöissä tai veden lähistöllä. Sen varret voivat kasvaa jopa seitsemän metriä pitkiksi ja ne kohoavat yhdestä kahteen metriä vedenpinnan yläpuolelle. Varret ovat halkaisijaltaan noin 1 cm ja sisältä huokoisia. Lehtilavat ovat tasasoukkia, 30–100 cm pitkiä ja 0,6–1,8 cm leveitä. Kukintona oleva röyhy koostuu 1–12 tertusta, jotka ovat 10–30 cm pitkiä.
Vossia cuspidata -lajia tavataan Sambiassa, Malawissa, Mosambikissa, Botswanassa, Zimbabwessa ja Namibiassa.
Aiheesta muualla

Finto: Kassu – Kasvien suomenkieliset nimet: Vossia
JSTOR Global Plants: Vossia cuspidata (englanniksi)
Vuorivaahtera

| Vuorivaahtera |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Saippuamarjakasvit (Vaahterakasvit Aceraceae)
Suku::  Vaahterat Acer
Laji::  pseudoplatanus
Kaksiosainen nimi
 Acer pseudoplatanus  L. 
 Vuorivaahteran luontainen levinneisyysalue.
Katso myös
   Vuorivaahtera Wikispeciesissä   Vuorivaahtera Commonsissa 
Infobox OKNimi-testi OKIUCN-testi OK: 
Vuorivaahtera (Acer pseudoplatanus) on vaahteroiden (Acer) sukuun kuuluva kesävihanta lehtipuu. Se on Euroopan yleisimpiä vaahteralajeja, joka esiintyy Keski-Euroopassa Ranskasta Ukrainaan ja Etelä-Euroopassa vuoristoissa Pyreneillä, Apenniineilla ja Balkanilla sekä Kaukasuksella.
Vuorivaahteraa kasvatetaan laajalti luonnollisen esiintymisalueen ulkopuolella, missä se on levinnyt monin paikoin viljelykarkulaiseksi. Sitä tavataan esimerkiksi Britteinsaarilla ja Irlannissa, minne sitä on tuotu jo 1600-luvulla sekä Skandinavian eteläosissa, Islannissa ja Färsaarilla. Pohjois-Amerikassa se on levinnyt yleisimmin Uuteen-Englantiin, New Yorkiin ja Yhdysvaltojen luoteisosiin. Eteläisellä pallonpuoliskolla sitä kasvaa esimerkiksi Uudessa-Seelannissa ja Falklandinsaarilla.
Kuvaus

Vuorivaahtera kasvaa 20–35 metriä pitkäksi, leveälatvuksiseksi puuksi. Nuorien puiden kuori on harmaa ja sileä, mutta vanhemmiten kuori muuttuu karkeammaksi ja hilseilee paljastaen vaaleanruskean värin. Lehdet ovat 10–25 cm pitkiä ja niissä on 5–15 cm pitkä ruoti. 5–10 mm halkaisijaltaan olevat siemenet ovat pareittain. Siemenissä on 20–40 mm pitkä siipi, joka auttaa tuulilevityksessä. Siemenet kypsyvät syksyllä noin kuusi kuukautta pölytyksestä.
Käyttö

Vuorivaahtera kestää tuulta, saasteita ja suolaa hyvin, minkä vuoksi se on suosittu koristepuu kaupungeissa. Sitä kasvatetaan myös rakennuspuuksi ja puuainesta käytetään huonekaluihin ja parketteihin.

Vuorivaahteran hedelmiä.
Yhdystie 6090

Yhdystie 6090 Muuramen ja Säynätsalon välillä.
Yhdystie 6090 on yhdystie, joka johtaa Muuramesta Jyväskylän Säynätsaloon. Tie alkaa valtatien 9 risteyksestä.
Liittymät Muuramesta Säynätsaloon
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
 :   Muuramentie (1+1)
|  |  |  | Muuramen eritasoliittymä |    Ysitie    Ysitie Isolahdentie | Tampere;   alkaa Jyväskylä Isolahti  |
|  |   |   | Setälä | Muuramentie | Muurame;   kääntyy |
 :   Kinkovuorentie (1+1)
|  |   |   | Hautalanmäki |   Vanha nelostie | Hautalanmäki |
|  |   |  | Kotiranta | Kotirannantie Tervamäentie | Kotiranta Tervamäki |
|  |   |   | Paavalinvuori | Paavalinvuorentie Kuusitie | Paavalinvuori   |
|  |  |   |  | Orivesi–Jyväskylä-rata |  |
|  |  |  |  Muuramen ja Jyväskylän kunnanraja |  |  |
|  |   |  | Kinkovuoren kiertoliittymä | Ankkuritie Karkutie | Kinkovuori Karkaussaari |
|  |   |   | Karkauspohja |   Kinkomaantie | Jyväskylä, Kinkomaa |
|  |  |   |  | Kinkosalmi, Päijänne |  |
|  |   |   | Säynätsalo | Saaritie Parviaisentie | Muuratsalo, Lehtisaari, Teollisuustalo Keskusta;   päättyy |
William Suff

William Suff vuonna 2007.
William Lester Suff (s. 20. elokuuta 1950 Torrance, Kalifornia), syntyjään Bill Lee Suff, on yhdysvaltalainen sarjamurhaaja.
Suff sai vuonna 1974 Texasissa tuomion kaksikuukautisen tyttärensä hakkaamisesta kuoliaaksi. Vaikka vankeusrangaistuksen pituus oli 70 vuotta, Suff armahdettiin vuonna 1984. Vuodesta 1986 alkaen hän surmasi vähintään kaksitoista prostituoitua Riversiden piirikunnassa Kaliforniassa. Hän raiskasi uhrinsa ja puukotti, kuristi ja joskus silpoi heitä.
Suff pidätettiin tammikuussa 1992. Hänet todettiin vuonna 1995 syylliseksi 12 naisen murhaan ja lisäksi yhden murhayritykseen. Poliisi epäili hänen olevan vastuussa jopa 22 henkirikoksesta. Syyttäjä toi esiin todistusaineistoa, jonka perusteella Suff oli ensimmäisen vankeustuomionsa jälkeen ollut väkivaltainen myös toisen vaimonsa kanssa saamaa tytärtä kohtaan. 26. lokakuuta 1995 Suff tuomittiin kuolemaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:William Suff
We Will Carry You Over the Mountains

| We Will Carry You Over the Mountains Magyar Posse |
| --- | --- | --- |

Studioalbumin tiedot
 Äänitetty : 2001, SS-Palace Studio, Ulvila
 Julkaistu: 2002
 Formaatti: CD
 Tuottaja(t): Sami Sänpäkkilä
 Tyylilaji: progressiivinen rock, post rock
 Kesto: 46.34
 Levy-yhtiö: Verdura Records
Magyar Possen muut julkaisut
|   | We Will Carry You Over the Mountains 2002 | Kings of Time 2004 |
We Will Carry You Over the Mountains on vuonna 2002 ilmestynyt Magyar Possen debyyttialbumi, jonka julkaisi Verdura Records. Levy on lähes kokonaan instrumentaalimusiikkia, ainoastaan kappaleessa Singlesparks Are Spectral Fires kuullaan Laura Sorvalan ääntä ja Witchcraft puolestaan sisältää sanatonta mieslaulua. Kriitikoiden ylistämää albumia on verrattu muun muassa Godspeed You! Black Emperorin ja Sigur Rósin tuotantoon. Albumin kannen on suunnitellut Herra Ylppö.
Arviot

Desibeli.net:
Soundi:
Sue:
Muusikot

Harri Sippola – kitara
Olli Joukio – rummut
Jari Lähteinen – kosketinsoittimet
Pasi Salmi – kosketinsoittimet
Laura Sorvala – laulu (3)
Sami Sänpäkkilä – saha (2)
Kappaleet

Sleepwalker – 4.08
Witchcraft  – 4.55
Single Sparks Are Spectral Fires – 4.16
Pacific Ocean / Death in the Desert – 10.43
(nimetön kappale) – 5.45
Enemy Within – 3.12
The Endless Cycle of Violence – 6.44
Lufthan – 6.50
William Sturgeon

| William Sturgeon |
| --- | --- |

Henkilötiedot
Syntynyt: 22. toukokuuta 1783 Whittington, Lancashire
Kuollut: 4. joulukuuta 1850 (67 vuotta) Prestwich, Lancashire
Koulutus ja ura
Tutkimusalue:  fysiikka, sähkömagnetismi
William Sturgeon (22. toukokuuta 1783 – 4. joulukuuta 1850), oli englantilainen sähköinsinööri. Hän kehitti ensimmäisenä sähkömagneetin, joka kykeni kannattamaan suuremman massan, kuin oman painonsa. Tämä laite johti lennättimen, sähkömoottorin ja lukuisten muiden laitteiden keksimiseen.
Sturgeon oli itseoppinut tutkija ja hän käytti paljon aikaa luennoimiseen ja sähköteknisten kokeiden suorittamiseen. Vuonna 1825 hän julkaisi keksimänsä sähkömagneetin, mikä osoitti että sähkön ja magnetismin välillä oli yhteys. Magneetti oli koottu kiertämällä eristämätöntä kuparilankaa hevosenkengän muotoisen rautapalan ympärille. Rauta oli päällystetty lakalla, jolla estettiin langan oikosulku. Seitsemän unssin magneetti pystyi nostamaan yhdeksän kiloa rautaa yhden pariston virralla.
Sturgeonin kehittämä sähkömagneetti.
Vuonna 1832 Sturgeon rakensi sähkömoottorin ja keksi kommutaattorin, joka on erottamaton osa moderneja sähkömoottoreita. Vuonna 1836 hän rakensi galvanometrin, jolla sähkövirtaa voitiin mitata. Yli viidensadan leijalla tehdyn kokeen jälkeen hän totesi, että tyynellä säällä ilmakehä on poikkeuksetta positiivisesti varautunut maapalloon nähden, ja ero kasvaa korkeuden kasvaessa.
William Suvanne

William Suvanne (s. 1979) on suomalainen jazzmusiikin saksofonisti, multi-instrumentalisti, säveltäjä, tuottaja ja musiikkipedagogi.
Suvanne sai Nokia Young Talent -palkinnon ja vuonna 2007 Suomen Saksofoniseuran myöntämän Josef Kaartinen -palkinnon. Vuonna 2007 hän julkaisi ensimmäisenä albuminaan Indian Curryn, jota seurasi vuonna 2010 President. Tammikuussa 2014 ilmestyi uusi sooloalbumi The Tenor. Suvanne on työskennellyt solistisena muusikkona sekä Suomessa että kansainvälisesti. Hän on esiintynyt lukuisissa maissa neljässä eri maanosassa. Hän on soittanut pääasiallisesti altto- ja tenorisaksofonia, mutta on esiintynyt myös muiden saksofonien, huilun, klarinetin, käsihuilun ja sopraanokrumhornin soittajana. Suvanne on soittanut myös muiden artistien levyillä ja konserteissa sekä teattereissa. Hän on esiintynyt muun muassa UMO Helsinki Jazz Orchestran solistina, soittanut Aili Ikosen sekä Pepe Willbergin yhtyeissä ja pitänyt duokonsertteja urkuri Johannes Vesterisen kanssa. Syksyllä 2018 julkaistiin GroovyRecords-yhtiön kautta Suvanteen vuonna 2017 perustaman uuden William Suvanne Chess'n Jazz -yhtyeen ensimmäinen albumi, Chess'n Jazz. Samassa yhteydessä pidettiin mittava Suomen-kiertue, joka järjestettiin yhteistyössä Suomen Jazzliiton ja Suomen Shakkiliiton kanssa. Suvanteen kanssa yhtyeen muodostivat Mikael Jakobsson, Mikko Arlin, Varre Vartiainen ja Tuure Koski. Vuonna 2023 aktiivisia yhtyeitä ovat muun muassa Aili Ikonen, Funky Finns ja Tuomas Wäinölä.
Suvanne on opettanut soittamista Pakilan musiikkiopistossa. Suvanne on myös livemusiikkiklubi Lobby Myyrmäen taiteellinen johtaja.
Wolf-Lundmark-Melotte

Wolf-Lundmark-Melotte
Wolf-Lundmark-Melotte on epäsäännöllinen galaksi, joka sijaitsee Paikallisen ryhmän ulkoreunoilla. Galaksin löysi Max Wolf vuonna 1909. Knut Lundmark ja Philibert Jacques Melotte tekivät galaksista tärkeitä havaintoja vuoden 1926 aikana. Galaksin sijainti taivaalla on Valaskalan tähdistössä, ja sen etäisyys maasta on noin 3.04 mly. Galaksin magnitudi on 11,0.
Muodostuminen

Vuonna 1994 A. E. Dolphin käytti Hubble-avaruusteleskooppia luodakseen Wolf-Lundmark-Melottesta Hertzsprungin–Russellin kaavion. Selvisi, että puolet galaksin kaikista tähdistä oli syntynyt noin 13 gigavuotta sitten. Tänä ajanjaksona galaksin metallipitoisuus nousi noin -2,2:sta noin -1,3:een. Tämän jälkeen tähtien syntynopeus galaksissa on hidastunut.
Löydetty tähtijoukko

Wolf-Lundmark-Melotten galaksista on löydetty yksi pallomainen tähtijoukko. Tähtijoukon luminositeetti on hieman suurempi kuin kaikkien tähtijoukkojen keskiarvo.
William T. Cahill

William T. Cahill
William Thomas Cahill (25. kesäkuuta 1912 Philadelphia, Pennsylvania – 1. heinäkuuta 1996 Haddonfield, New Jersey) oli yhdysvaltalainen republikaanisen puolueen poliitikko ja lakimies. Hän istui Yhdysvaltain edustajainhuoneen jäsenenä vuosina 1959–1970 ja toimi New Jerseyn kuvernöörinä 1970–1974.
Cahill syntyi Philadelphiassa, Pennsylvaniassa, mutta asui New Jerseyssä jo vuodesta 1919. Hän valmistui katolisesta high schoolista Camdenissa ja lopulta yliopistosta lakimieheksi.
Cahill kuoli New Jerseyssä 84-vuotiaana ja tuli haudatuksi samaan osavaltioon. Hänen seuraajansa osavaltion kuvernöörinä oli demokraattien Brendan Byrne.
Yhdistyneen kuningaskunnan parlamenttivaalit 1974 (lokakuu)

Yhdistyneen kuningaskunnan parlamenttivaalit lokakuussa 1974 käytiin 10. lokakuuta 1974. Aiemmin samana vuonna helmikuussa käydyissä vaaleissa yksikään puolue ei saanut absoluuttista enemmistöä alahuoneeseen, ja pääministeri Harold Wilson julisti uudet vaalit muuttaakseen vähemmistöhallituksensa enemmistöhallitukseksi. Työväenpuolue sai alahuoneeseen pienen enemmistön.
We are the Superlative Conspiracy

| We International AB |
| --- | --- |

Tunnuslause:  We are the Superlative Conspiracy
Perustettu:  1999 (Tukholma, Ruotsi)
Kotipaikka:  Tukholma, Ruotsi
Toimiala:  Vaatetus
Tuotteet:  Vaatteet ja oheistuotteet
Kotisivu:  http://www.wesc.com/
Infobox OKVirheellinen NIMI-arvo: 
WeSC (lyhenne sanoista We are the Superlative Conspiracy) on ruotsalainen vuonna 1999 perustettu vaatemerkki, joka on ollut 2000-luvun suosittu vaatemerkki Euroopassa erityisesti nuorten keskuudessa[lähde? ].
WeSC:n perustajat ovat lumilautailijoita tai skeittareita. Omien sanojensa mukaan he luovat katumuotia, eivät pelkästään "vaatteita"[lähde? ].
WeSC on tunnettu erityisesti monissa eri väreissä valmistettavista vaatteistaan, joissa esiintyvät suurikokoiset painokuvat. WeSC valmistaa myös asusteita, lastenvaatteita, kuulokkeita sekä liinavaatteita.
Tunnettuja suomalaisia WeSC:n vaatteiden käyttäjiä ovat olleet muun muassa Beats And Styles -yhtyeen Alimo ja Control sekä The Crash -yhtyeen Teemu Brunila. Lisäksi lumilautailija Jussi Oksanen sekä rullalautailija Tuukka Korhonen ovat WeSC:n yhteistyökumppaneita, "WeAktivisteja".
WeSC-liikkeet

Omia myymälöitä WeSC:lla on 21 kappaletta kolmella eri mantereella, Euroopan lisäksi Aasiassa ja Pohjois-Amerikassa.
Alankomaat: Amsterdam
Belgia: Antwerpen
Etelä-Korea: Soul
Iso-Britannia: Lontoo
Japani: Tokyo, Osaka
Norja: Oslo
Portugali: Guimarães, Lissabon, Porto
Ranska: Lyon, Pariisi, Bordeaux
Ruotsi: Tukholma, Örebro
Saksa: Berliini, München, Stuttgart
Yhdysvallat: Santa Monica, New York, Aspen
Edellisten lisäksi WeSC on edustettuna myös seuraavissa maissa jälleenmyyjien kautta:
| 0 | 1 | 2 |
| --- | --- | --- |
|  Australia  Espanja  Etelä-Afrikka  Italia  Itävalta  Kanada  Kreikka |   |  Luxemburg  Suomi  Sveitsi  Tanska  Tšekki  Uusi-Seelanti  Venäjä |
Weaktivisteja

| 0 | 1 | 2 |
| --- | --- | --- |
|  Adalbert  ADL  Steve Aoki  Stretch Armstrong  Ingemar Backman  Mark Baines  Mika Edin  Love Eneroth  Benny Fairfax  Fabri Fibra  Steve Forstner  Amy Gunther  Mercedes Helnwein  Jerry Hsu  Mark "The Cobrasnake" Hunter  Gino Iannucci  Stefan Karlsson  Tobias Karlsson |   |  Tuukka Korhonen  Jason Lee  Ed Leigh  Millencolin  Jussi Oksanen  Chris Pastras  Clint Peterson  Alex Prager  Beth Reisgrat  Chad Robertson  Ricky Sandström  Peter Stormare  Marcel Struwer  Per Strömberg  Timbuktu  Danijel Todorovic  Sage Vaughn  Jonas Wiehager |
Aiheesta muualla

WeSC (englanniksi)
WeSC Corporate (ruotsiksi)
Walter Christaller

Keskuspaikkateoria Walter Christallerin mukaan.
Walter Christaller (21. huhtikuuta 1893 – 9. maaliskuuta 1969) oli saksalainen maantieteilijä.
Christaller opiskeli kansantaloustiedettä ja maantiedettä ja kuului ensimmäisiin kvantitatiivisia ja tilastollisia menetelmiä soveltaneisiin maantieteilijöihin. Tutkimuksissaan hän keskittyi erityisesti Etelä-Saksan maatalousmaantieteeseen ja kaupunkisuunnitteluun. Päätyössään Die zentralen Orte in Süddeutschland (1933) hän kehitti keskus- ja vaikutusalueteorian, joka nousi merkittävään asemaan  maantieteellisessä ja aluesuunnitteluun liittyvässä tutkimuksessa etenkin 1960-luvulla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Walter Christaller
Veniversum

| Veniversum De Lirium's Order |
| --- | --- | --- |

Studioalbumin tiedot
 Julkaistu: 21. maaliskuuta 2012
 Tyylilaji: death metal
 Kesto: 41.20
 Levy-yhtiö: DLO Productions
De Lirium's Orderin muut julkaisut
| Diagnosis 2007 | Veniversum 2012 | Singularity 2019 |
Veniversum on suomalaisen death metal -yhtyeen De Lirium's Orderin kolmas studioalbumi. Se julkaistiin vuonna 2012 levymerkillä DLO Productions.
Kappaleet

Autistic Savant – 6.38
.44 – 6.41
Maximum Sentence – 5.39
Seppuku – 4.20
The Gravity of Crime – 3.33
Schizophrenic – 4.39
My Kingdom from Baekdu – 4.47
The Aftermath – 5.03
Kokoonpano

S.M. NekroC – kitara
Erkki Silvennoinen – bassokitara
Mika Sundvall – kitara
Ukri "Uge" Suvilehto – rummut
Kari Olli – laulu
Kokoonpano > Vieraileva muusikko

Eikind – puhdas laulu (kappaleet 2 ja 8)
Arvostelut

Hifimaailma: erittäin positiivinen
Imperiumi: 8½/10
Lammaszine: neutraali
Aiheesta muualla

Veniversum Discogsissa. (englanniksi)
Albumi Veniversum Encyclopaedia Metallum -sivustolla (englanniksi)
Venice (musikaali)

Venice on Matt Saxin ja Eric Rosenin luoma musikaali. Juoni keskittyy dystooppiseen lähitulevaisuuteen, kuvitteelliseen kaupunkiin nimeltä Venice. Ensiesitys oli Kansas Cityn Copaken Stage -teatterissa vuonna 2010 Kansas City Rep ja Center Theatre Group -ryhmien yhteistyönä. Musikaalia esitettiin myös Los Angelesissa vuonna 2010 ja New Yorkin Public Theater -teatterissa 28. toukokuuta – 30. kesäkuuta 2013. Venicen alkuperäiseen näyttelijäkaartiin kuuluvat muun muassa Uzo Aduba, Jennifer Damiano, Jonathan-David, Claybourne Elder, Leslie Odom Jr., Victoria Platt, Angela Polk, Matt Sax ja Haaz Sleiman.
Esityksen on käsikirjoittanut Eric Rosen ja säveltänyt Matt Sax. Kappaleiden sanoitus on tekijäparin yhteistyön tulos.
Kansas Cityn tuotanto sai alueellista ja kansallista huomiota ainutlaatuisesta hip-hop- ja multimediaelementtien käytöstä.  Time Magazine kutsui sitä "seuraavaksi suureksi amerikkalaiseksi musikaaliksi", verraten musikaalien tapahtumia syyskuun 11. päivän jälkeiseen Amerikkaan ja presidentti Barack Obaman vaaleihin.
Juoni

Venicen kaupunki on ollut sodassa sukupolven ajan. Kaupungissa syntynyt ja sen mukaan nimetty Venice Monroe julistetaan kaupungin uudeksi johtajaksi, joka lupaa tuoda muutosta yhteiskuntaan. Venicen ja hänen lapsuudenystävänsä Willown välille suunnitellaan häitä uuden, rauhallisen aikakauden julistamiseksi. Venicen velipuoli Markos on kaupungin armeijan komentaja, joka juonii pilata häät ja pitää kansan pelon otteessa.
Musikaali muistuttaa monella tapaa Shakespearen Othelloa. Musikaalissa on kaksi miestä, jotka ovat rakastuneet samaan naiseen, sekä päähenkilöitä jotka ovat kenraaleja ja armeijan neuvonantajia. Miehet ovat vallanjanoisia ja omistushaluisia monista asioista kuten rakastajista, alueesta sekä poliittisesta vallasta. Nämä ominaisuudet johtavat lopulta heidän perikatoonsa ja kaiken tuhoon, kuten useissa Shakespearen tragedioissa. Musiikissa on myös suoraviivaisempia viittauksia Othelloon, kuten kappaleessa "Put Out the Light", joka saattaa hyvinkin olla viittaus Shakespearen Othellon viidennen näytöksen toiseen kohtaukseen, jossa Othello ilmoittaa "Put out the light, and then put out the light," vertaamalla soihtuaan Desdemonan elämään.